2023 5 5
LT
Europos Sąjungos oficialusis leidinys
C 160/59
d) už ketvirtuosius uzufrukto galiojimo metus, skaičiuojamus nuo Sutarties įsigaliojimo dienos, . . . . . . . . . . . . . . .
PLN (suma žodžiais) per 30 dienų nuo tų uzufrukto galiojimo metų pradžios, e) už penktuosius uzufrukto galiojimo metus, skaičiuojamus nuo Sutarties įsigaliojimo dienos, . . . . . . .
PLN (suma žodžiais) per 30 dienų nuo tų uzufrukto galiojimo metų pradžios,
– atsižvelgiant į 2 dalies nuostatas.
2.
Jei atlygio už kasybos uzufruktą atitinkamais uzufrukto galiojimo metais mokėjimo terminas yra tarp sausio 1 d. ir kovo 1 d., Uzufruktorius atlygį sumoka iki kovo 1 d., tačiau jeigu atlygis bus indeksuojamas pagal 3–5 dalis, Uzufruktorius sumoka ne anksčiau kaip 3 dalyje nurodyto indekso paskelbimo dieną ir į indeksą atsižvelgia.
3.
1 dalyje nurodytas atlygis indeksuojamas pagal vidutinį metinį vartotojų kainų indeksą, kuris nustatomas laikotarpiu nuo Sutarties sudarymo iki metų, po kurių sueina atlygio mokėjimo terminas, ir kurį Lenkijos oficialiajame leidinyje (Monitor Polski) skelbia Centrinės statistikos valdybos pirmininkas.
Jei tam tikrais metais tas indeksas yra neigiamas arba lygus nuliui, atlygis tais metais neindeksuojamas.
4.
Jei atlygio mokėjimo terminas sueina tais pačiais kalendoriniais metais, kuriais buvo sudaryta Sutartis, atlygis neindeksuojamas.
5.
Jei Sutartis buvo sudaryta ir įsigaliojo ankstesniais metais, nei sueina atlygio mokėjimo terminas, atlygis neindeksuojamas, jei Uzufruktorius jį sumoka iki kalendorinių metų, kuriais buvo sudaryta ir įsigaliojo Sutartis, pabaigos.
6.
Jei Uzufruktorius praranda Sutartimi nustatytą kasybos uzufruktą prieš 3 straipsnio 2 dalyje nustatytą terminą, jis privalo sumokėti atlygį už metus, kuriais uzufruktą prarado.
Tačiau, jeigu uzufruktas prarandamas dėl koncesijos panaikinimo ar dėl 10 straipsnio 1, 3 ir 4 dalyse nurodytų priežasčių, Uzufruktorius privalės sumokėti atlygį už visą uzufrukto galiojimo paieškos ir žvalgybos etapu laikotarpį, nurodytą 3 straipsnio 1 ir 2 dalyse, indeksuotą kaip nurodyta 3 dalyje, nepriklausomai nuo 10 straipsnio 2 dalyje nurodytos sutartinės baudos.
Atlygis sumokamas per 30 dienų nuo uzufrukto praradimo dienos.
Uzufrukto praradimas neatleidžia Uzufruktoriaus nuo aplinkos apsaugos pareigų, susijusių su kasybos uzufruktu, ypač nuo pareigų, susijusių su telkinių apsauga.
7.
Uzufruktorius atlygį už kasybos uzufruktą moka į Klimato ir aplinkos ministerijos sąskaitą Nr.
07 1010 1010 0006 3522 3100 0000 Lenkijos nacionalinio banko Varšuvos filiale, nurodydamas mokėjimo paskirtį ustanowienie użytkowania górniczego w związku z udzieleniem koncesji na poszukiwanie i rozpoznawanie złóż ropy naftowej i gazu ziemnego oraz wydobywanie ropy naftowej i gazu ziemnego ze złóż w obszarze „ Siedlce W“ (kasybos uzufrukto nustatymas gavus koncesiją vykdyti naftos ir gamtinių dujų telkinių paiešką ir žvalgybą ir naftos bei gamtinių dujų gavybą iš telkinių rajone „Siedlce W“).
Mokėjimo data laikoma lėšų įskaitymo į pirmiau nurodytą Valstybės iždo sąskaitą diena.
8.
1 dalyje nurodytas atlygis prekių ir paslaugų mokesčiu (PVM) neapmokestinamas.
Jeigu būtų pakeisti teisės aktai ir veikla, kuri yra Sutarties objektas, būtų apmokestinta arba šios srities taisyklių aiškinimas būtų pakeistas taip, kad atlygis būtų apmokestintas prekių ir paslaugų mokesčiu, atlygis būtų padidintas mokėtino mokesčio dydžiu.
9.
Apie 7 dalyje nurodytos sąskaitos numerio pasikeitimą Valstybės iždas Uzufruktorių informuos raštu.